cyanic-selkie/wikianc huggingface dataset:
বরুণ আরন
ঝাড়খণ্ড রঞ্জি দলে খেলার পূর্বে ঝাড়খণ্ড অনূর্ধ্ব-১৯ ক্রিকেট দলে খেলেছেন। ইন্ডিয়ান প্রিমিয়ার লীগে দিল্লি ডেয়ারডেভিলসের পক্ষে খেলার পর পিঠের ব্যথায় আক্রান্ত হন ও অল্প কিছুদিন পরেই পুনরায় ক্রিকেট খেলায় ফিরে আসেন।
খেলোয়াড়ী জীবন
ঝাড়খণ্ডের আরন ১৫ বছর বয়সে চেন্নাইয়ের এমআরএফ পেস ফাউন্ডেশনে প্রতিশ্রুতিশীল তরুণ হিসেবে প্রশিক্ষণ গ্রহণ করেন। বিখ্যাত ওয়েস্ট ইন্ডিয়ান ফাস্ট বোলার অ্যান্ডি রবার্টসের সাহচর্য্যে বেড়ে ওঠেন ও কিশোর বয়সেই তার পেস বোলিংয়ে দৃষ্টি কেড়ে নেন। এরফলে ২০০৮-০৯ মৌসুমে ঝাড়খণ্ড ক্রিকেট দলের সদস্য হিসেবে রঞ্জী ট্রফিতে অভিষেক ঘটে তার। মসৃণ দৌঁড়ে ধারাবাহিকভাবে গতিতে বোলিং করতে সক্ষম তিনি। কলকাতা নাইট রাইডার্স দলের সদস্য হলেও ২০১১ সালে দিল্লি ডেয়ারডেভিলসের পক্ষে আইপিএলে অভিষিক্ত হন।
২০১০-১১ মৌসুমে রঞ্জি ট্রফিতে ১৩ উইকেট লাভ করেন ও গতিতে বোলিং করার রেকর্ড গড়েন। ২০১১ সালে ভারতের উদীয়মান খেলোয়াড়দের নিয়ে গড়া দলের সদস্য হিসেবে অস্ট্রেলিয়া সফর করেন। আশাপ্রদ ফলাফল লাভ করায় ইংল্যান্ডে অনুষ্ঠিত একদিনের সিরিজ ও টুয়েন্টি২০ আন্তর্জাতিকের দলে ইশান্ত শর্মা’র পরিবর্তে দলে ঠাঁই হয় তার। কিন্তু ঐ সফরে তিনি কোন খেলায় অংশগ্রহণ করেননি। তবে, অক্টোবর, ২০১১ সালে ইংল্যান্ড ভারত সফরে এলে মুম্বাইয়ে অনুষ্ঠিত ওডিআইয়ের মাধ্যমে আন্তর্জাতিক ক্রিকেটে তার অভিষেক ঘটে।
ঘোমটা
ডান|থাম্ব| ঘোমটা পরিহিতা ভেস্টাল ভার্জিনের রোমান মূর্তি ঘোমটা হল পোশাক বা ঝুলন্ত কাপড়ের একটি সামগ্রী যা মাথা বা মুখের কিছু অংশ ঢেকে রাখার উদ্দেশ্যে, বা কিছু তাৎপর্যপূর্ণ বস্তু। ইউরোপীয়, এশীয় এবং আফ্রিকান সমাজে ঘোমটার একটি দীর্ঘ ইতিহাস রয়েছে। ইহুদি, খ্রিস্টান এবং ইসলামে এই অনুশীলনটি বিভিন্ন রূপে বিশিষ্ট হয়েছে। ঘোমটার অভ্যাসটি বিশেষত নারী এবং পবিত্র বস্তুর সাথে জড়িত, যদিও কিছু সংস্কৃতিতে, নারীদের পরিবর্তে পুরুষদেরই ঘোমটা করা আশা করা হয়। এর স্থায়ী ধর্মীয় তাৎপর্য ছাড়াও, কিছু আধুনিক ধর্মনিরপেক্ষ প্রেক্ষাপটে, যেমন বিবাহের রীতিনীতিতে ঘোমটা একটি ভূমিকা পালন করে চলেছে।
তথ্যসূত্র
<references group="" responsive="0"> আরও পড়া
ঘর্ষণ সংবেদনশীলতা
কোনো বিস্ফোরক বা বিস্ফোরক দ্রব্যকে যে পরিমাণ ঘর্ষণ করলে ও বিস্ফোরকটি বিস্ফোরিত হবে বা হবার সম্ভাবনা থাকবে, সেই সংবেদনশীলতাই বিস্ফোরকের ঘর্ষণ সংবেদনশীলতা (ইংরেজি: Friction sensitivity) নামে পরিচিত। উদাহরণস্বরূপ বলা যায়, নাইট্রোগ্লিসারিনের ঘর্ষণ সংবেদনশীলতা খুবই বেশি। সামান্য একটু ঘর্ষণের ফলেই এটি মারাত্মক বিস্ফোরণের জন্ম দিতে পারে।
নভেম্বর ১৯৭১
নভেম্বর ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।
আপেক্ষিক গুরুত্ব গুণনীয়ক
আপেক্ষিক গুরুত্ব গুণনীয়কের কিছু উদাহরণ
আপেক্ষিক গুরুত্বের সংখ্যা যতো বড়, বিস্ফোরক ততো শক্তিশালী।
বিশেষ দ্রষ্টব্য: Practical Nuclear weapons have reached from 400 kg(TNTe)/kg up to 5,200,000 kg(TNTe)/kg.
সিলভেস্টার ক্লার্ক
সিলভেস্টার থিওফিলাস ক্লার্ক (Sylvester Clarke; জন্ম: ১১ ডিসেম্বর, ১৯৫৪ - মৃত্যু: ৪ ডিসেম্বর, ১৯৯৯) বার্বাডোসের ক্রাইস্টচার্চে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৮২ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। দলে তিনি মূলতঃ বোলার ছিলেন। ডানহাতে ফাস্ট বোলিংয়ের পাশাপাশি নিচেরসারিতে ডানহাতে ব্যাটিং করতেন। ওয়েস্ট ইন্ডিজ দলের পক্ষে ১১ টেস্ট ও ১০টি একদিনের আন্তর্জাতিকে অংশ নিয়েছেন ‘সিলভার্স’ ডাকনামে পরিচিত সিলভেস্টার ক্লার্ক।
৩১ মার্চ, ১৯৭৮ তারিখে অস্ট্রেলিয়ার বিপক্ষে তার টেস্ট অভিষেক ঘটে। একই দলের বিপক্ষে সর্বশেষ টেস্টে অংশ নেন। একদিনের আন্তর্জাতিকে তার অভিষেক হয় ১২ এপ্রিল, ১৯৭৮ তারিখে ও শেষ ওডিআই খেলেন ২৭ জুন, ১৯৮২ তারিখে। উভয়ক্ষেত্রেই প্রতিপক্ষ ছিল অস্ট্রেলিয়া দল। ৫৪ বছর বয়সে ৪ ডিসেম্বর, ১৯৯৯ তারিখে তার দেহাবসান ঘটে।
প্রারম্ভিক জীবন
অ্যাশটন ও মারজোরি দম্পতির সন্তান ছিলেন সিলভেস্টার ক্লার্ক। সেন্ট বার্থোলোমিউ বয়েজ স্কুলে অধ্যয়ন করেন। দীর্ঘদেহী, শক্তিশালী, গোলাকৃতি বক্ষ ও শক্তিধর মানব ক্লার্ক স্বভাবজাত ফাস্ট বোলার হিসেবে আবির্ভূত হন। আন্তর্জাতিক ক্রিকেটে অংশগ্রহণকালীন তার ওজন ছিল ১৫ স্টোন বা ২১০ পাউন্ড। কেন্টের ব্রিজটাউন ক্লাবের পক্ষে ক্রিকেট খেলতে শুরু করেন।
১৯ জানুয়ারি, ১৯৭৮ তারিখে কম্বাইন্ড আইল্যান্ডের বিপক্ষে বার্বাডোসের সদস্যরূপে প্রথম-শ্রেণীর ক্রিকেটে অভিষেক ঘটে সিলভেস্টার ক্লার্কের। ঐ মৌসুমে ২৫.১৮ গড়ে ২২ উইকেট দখল করেন তিনি। সেরা বোলিং পরিসংখ্যান দাঁড় করান ৬/৩৯। ত্রিনিদাদ ও টোবাগোর বিপক্ষে অনুষ্ঠিত ঐ খেলায় তিনি হ্যাট্রিকও করেছিলেন।
১৯৮৮-৯০ সময়কালে নর্দার্ন ট্রান্সভাল, ১৯৭৯-৮৮ পর্যন্ত সারে, ১৯৮৭-৮৮ পর্যন্ত অরেঞ্জ ফ্রি স্টেট, ১৯৮৩-৮৬ সময়কালে ট্রান্সভাল ও ১৯৭৭-৮২ পর্যন্ত বার্বাডোসের পক্ষে প্রথম-শ্রেণীর ক্রিকেটে অংশ নিয়েছেন তিনি।
আন্তর্জাতিক ক্রিকেট
ডানহাতি বোলার হিসেবে ভীতিপ্রদ বাউন্সার মারতেন। খুব দ্রুত ওয়েস্ট ইন্ডিজের অন্যতম সমীহ বোলারে পরিণত হন। ক্যারি প্যাকারের ব্যবস্থাপনায় বিশ্ব সিরিজ ক্রিকেটে ওয়েস্ট ইন্ডিজের অনেক খেলোয়াড়ের অংশগ্রহণের ফলে টেস্ট দলে খেলার সুযোগ পান তিনি। ৩১ মার্চ, ১৯৭৮ তারিখে গায়ানার জর্জটাউনের বোর্দা ক্রিকেট গ্রাউন্ডে সফরকারী অস্ট্রেলিয়ার বিপক্ষে তার টেস্ট অভিষেক হয়। অভিষেক খেলাতেই তিনি ৬/১৪১ লাভ করেন। কিন্তু, গোড়ালির আঘাতের কারণে সিরিজের বাদ-বাকী খেলাগুলোয় তাকে অনুপস্থিত থাকতে হয়েছিল।
এরপর ১৯৭৮-৭৯ মৌসুমে ভারতে সফরে আসেন। ৩৩.৮৫ গড়ে ২১ উইকেট লাভ করেন সিলভেস্টার ক্লার্ক। ব্যাঙ্গালোরের এম. চিন্নাস্বামী স্টেডিয়ামে অনুষ্ঠিত সিরিজের দ্বিতীয় টেস্টে নিজস্ব সেরা বোলিং পরিসংখ্যান ৫/১২৬ লাভ করেন।
১৯৮২ সালে ওয়েস্ট ইন্ডিজ দলের সাথে অস্ট্রেলিয়া গমন করেন। ফিল্ডিংয়ে দূর্দান্ত ক্রীড়াশৈলী প্রদর্শনকারী জন ডাইসনের অপূর্ব ক্যাচ তালুবন্দী করার সাথে স্মরণীয় করে রেখেছেন নিজেকে। ৫ জানুয়ারি, ১৯৮২ তারিখে এসসিজিতে অনুষ্ঠিত ঐ খেলায় ‘শতাব্দীর সেরা ক্যাচ’ তালুবন্দী করেন জন ডাইসন। মাঠের শেষপ্রান্তে অবস্থান করে তার ক্যাচ মাথার ওপর দিয়ে ৪৫ ডিগ্রী কৌণিক উল্টো দৌড়ে এ সাফল্য পান।
বিতর্ক
১৯৮০-৮১ মৌসুমে পাকিস্তান সফরে যান। ১৭.২৮ গড়ে ১৪ উইকেট সংগ্রহ করলেও বিতর্কের জন্ম দেন। মুলতানে সিরিজের ৪র্থ টেস্ট চলাকালে বাউন্ডারি সীমানায় ফিল্ডিংরত অবস্থায় দর্শকদের কাছ থেকে কমলালেবু ও পাথর নিক্ষেপের মুখোমুখি হন। ক্রুদ্ধান্বিত অবস্থায় তিনিও ইটের টুকরো দিয়ে দর্শকদেরকে আঘাত হানলে এ দর্শক আহত হন ও দ্রুত অস্ত্রোপাচারের প্রয়োজন পড়ে। দাঙ্গার উপক্রম হলে দলীয় সঙ্গী আলভিন কালীচরণ হাঁটু মুড়িয়ে দর্শকদের কাছে ক্ষমা প্রার্থনা করেন।
এ ঘটনার পর দল নির্বাচকমণ্ডলী তাকে তিন খেলায় নিষেধাজ্ঞা প্রদান করে। মাইকেল হোল্ডিংকে পাশ কাটিয়ে ইয়ান বোথামের নেতৃত্বাধীন ইংরেজ দলের বিপক্ষে খেলার জন্য নির্বাচিত হলেও ক্লার্ককে দলের বাইরে রাখা হয়। নিষেধাজ্ঞা থেকে ফিরে আসলেও দল নির্বাচকমণ্ডলীর কাছ থেকে উপেক্ষিত হন। ইতোমধ্যেই জোয়েল গার্নার, মাইকেল হোল্ডিং, ম্যালকম মার্শাল ও কলিন ক্রফট সমৃদ্ধ শক্তিশালী বোলিং আক্রমণ নিয়ে গড়ে উঠা ওয়েস্ট ইন্ডিজ দলে প্রবেশে তাকে বেশ পরিশ্রম করতে হয়। এরপর জানুয়ারি, ১৯৮২ সালে সিডনি ক্রিকেট গ্রাউন্ডে স্বাগতিক অস্ট্রেলিয়ার বিপক্ষে আর একটিমাত্র টেস্টে অংশ নেয়ার সুযোগ পান।
নিষিদ্ধ ঘোষিত দক্ষিণ আফ্রিকা সফর
ওয়েস্ট ইন্ডিজের পক্ষে আন্তর্জাতিক ক্রিকেটে অংশ নেয়ার ক্ষেত্র বেশ কম থাকায় ক্লার্ক ১৯৮৩ ও ১৯৮৪ সালে লরেন্স রো’র নেতৃত্বাধীন বিদ্রোহী ওয়েস্ট ইন্ডিজ দলের পক্ষে স্বীকৃতিবিহীন টেস্ট খেলার জন্য নিষিদ্ধঘোষিত দক্ষিণ আফ্রিকা সফরে যান। ফলশ্রুতিতে ক্লার্কসহ সফরকারী দলের অন্যান্য সদস্য ওয়েস্ট ইন্ডিজ ক্রিকেট বোর্ডের পক্ষ থেকে সকল স্তরের ক্রিকেটে নিষেধাজ্ঞার কবলে পড়েন।
দক্ষিণ আফ্রিকায় ওয়েস্ট ইন্ডিজের সাফল্যে প্রভূতঃ অবদানকারীর ভূমিকায় অবতীর্ণ হয়েছিলেন। টেস্ট সিরিজে ১৬.১৬ গড়ে ৩৭ উইকেট ও সীমিত ওভারের সিরিজে ১৮.৪৫ গড়ে ২০ উইকেট পেয়েছিলেন। তার এ সাফল্যে উজ্জ্বীবিত হয়ে দক্ষিণ আফ্রিকার প্রাদেশিক দল ট্রান্সভাল ক্লার্ককে ১৯৮৪-৮৫ মৌসুমে খেলার জন্য চুক্তিবদ্ধ হয়। ১২.৭২ গড়ে ৫৮ উইকেট নিয়ে কারি কাপে রেকর্ড গড়েন তিনি। ১৯৮৯ সাল পর্যন্ত দক্ষিণ আফ্রিকায় খেলা চালিয়ে যান। এ সময়ে ট্রান্সভাল, নর্দার্ন ট্রান্সভাল ও অরেঞ্জ ফ্রি স্টেটের পক্ষে খেলেছেন সিলভেস্টার ক্লার্ক। দক্ষিণ আফ্রিকায় প্রথম-শ্রেণীর খেলায় অংশ নিয়ে সর্বমোট ১৮৩টি উইকেট পান ১৭.৫৫ গড়ে। ১৯৮৪ ও ১৯৮৫ সালে দক্ষিণ আফ্রিকান বর্ষসেরা ক্রিকেটার হিসেবে নামাঙ্কিত হন।
কাউন্টি ক্রিকেটে অংশগ্রহণ
১৯৭৯ সালে প্রথম-শ্রেণীর ইংরেজ কাউন্টি ক্রিকেটে সারের প্রতিনিধিত্ব করেছেন। এরপর থেকে ক্লাবটির পক্ষে এক দশককাল খেলেন। কাউন্টি চ্যাম্পিয়নশীপে অন্যতম শীর্ষস্থানীয় উইকেট লাভকারী ছিলেন তিনি। ১৯৮০ সালে কাউন্টি ক্যাপ পান ও ১৯৮৭ সালে আর্থিক সুবিধা লাভের খেলায় অংশ নেন। ১৯৮৮ সালে সারের পক্ষে ৬৩ উইকেট নেন ১৪.৫০ গড়ে। এছাড়াও, ১৯৮১ সালে শক্তিশালী ও ঝুঁকিপূর্ণ ব্যাটিংশৈলী প্রদর্শন করে মাত্র ৬১ বলে সেঞ্চুরি করেছিলেন। ফলশ্রুতিতে ওয়াল্টার লরেন্স ট্রফি লাভ করেন। খেলাধূলার পাশাপাশি মদ্যপানও করতেন অত্যধিক।
সারে দলে অবস্থানকালে ক্লার্কের বোলিং ভঙ্গীমার বিষয়ে বেশকিছু সন্দেহ তৈরি হয়। বেশকিছু দল আনুষ্ঠানিকভাবে অভিযোগ করে। তবে, আম্পায়ার ডিকি বার্ড ক্লার্কের বোলিংয়ের ধরনের বিষয়ে নিবিড় পর্যবেক্ষণ করে সন্দেহজনক কোন কিছু দেখতে পাননি। এমনকি ক্লার্ককে কখনো থ্রোয়িংয়ের জন্য বলা হয়নি।
মূল্যায়ন
প্রচণ্ড ক্ষীপ্রময়তা ও অপ্রত্যাশিতভাবে বুক খোলা রেখে দ্রুতবেগে বোলিং করাই মূলতঃ এর কারণ ছিল। ফলে প্রতিপক্ষীয় ব্যাটসম্যানেরা সহজে তার মুখোমুখি হতে চাইতেন না ও ভয় পেতেন। টেস্ট বোলিংয়ে তেমন সফলতা পাননি এবং তার সময়কালে অন্যতম স্বতন্ত্রধর্মী বোলার হলেও সতীর্থ খেলোয়াড়দের কাছ থেকে ক্ষীপ্রময়তা ও ভীতিপ্রদ ফাস্ট বোলারের মর্যাদা পাননি। তার স্মরণীকায় দ্য গার্ডিয়ান উল্লেখ করে যে, ১৯৫০-এর দশকে জ্যামাইকার রয় গিলক্রিস্ট ও সতীর্থ বজন, ১৯৬০-এর দশকে চার্লি গ্রিফিথের মতো সিলভেস্টার ক্লার্কেরও কৌশলগত বোলিংয়ের চেয়ে শারীরিক গড়নই প্রধান অস্ত্র ছিল।
ভিভ রিচার্ডস একবার বলেছিলেন, কেবলমাত্র ক্লার্কের বিপক্ষেই তিনি স্বাচ্ছন্দ্যে ব্যাটিং করতে পারেননি। ডেভিড গাওয়ার মন্তব্য করেন যে, তার দেখা ক্লার্কই দ্রুততম বোলার ছিলেন। ১৯৮০-এর মাঝামাঝি সময়ে গ্যারি সোবার্স লিখেছিলেন যে, ক্লার্ক খুবই দ্রুততম বোলার ছিলেন ও বিশ্ব ক্রিকেটে সর্বাধিক অপ্রতিদ্বন্দ্বী।
প্রথম-শ্রেণীর ক্রিকেটের পরিসংখ্যানেও এর সত্যতা দেখা যায়। সারেতে নয় মৌসুম অবস্থান করে ১৮.৯৯ গড়ে ৫৯১ উইকেট পান। দক্ষিণ আফ্রিকার কারি কাপে ২০-এর কিছুটা বেশি গড়ে ১৯৩ উইকেট পেয়েছিলেন। সকল প্রথম-শ্রেণীর ক্রিকেটে ১৯.৫২ গড়ে ৯৪২ উইকেট লাভসহ তিনটি হ্যাট্রিক করে সবিশেষ কৃতিত্ব দেখিয়েছেন যা অন্যান্য অনেক বোলারের মাঝে নেই।
ব্যক্তিগত জীবন
১৯৯০ সালে প্রথম-শ্রেণীর ক্রিকেট থেকে অবসর নেন সিলভেস্টার ক্লার্ক। তিনবার হ্যাট্রিকসহ ১৯.৫২ গড়ে ৯৪২ উইকেট পেয়েছিলেন তিনি। বার্বাডোসে ফিরে ক্লাব ক্রিকেটে খেলা চালিয়ে যেতে থাকেন ও সফরকারী জাতীয় দলের বিপক্ষে অনুশীলনী খেলায় অংশ নিতেন। কাঠমিস্ত্রির ভূমিকায় অবতীর্ণ হন তিনি।
ব্যক্তিগত জীবনে বিবাহিত ছিলেন। নভেম্বর, ১৯৯৯ সালে ক্লার্ক অস্বস্তিতে ভোগেন ও ওজন হারাতে থাকেন। তবে, চিকিৎসকেরা কোন অসুখের সন্ধান পাননি। ৪ ডিসেম্বর তারিখে ক্লার্ক নিজ গৃহে পড়ে যান ও আকস্মিক হৃদযন্ত্রক্রীয়ায় আক্রান্ত হলে দেহাবসান ঘটে তার। ৪৫তম জন্মদিনের এক সপ্তাহ পূর্বে তিনি মৃত্যুবরণ করেন। পেগি নাম্নী স্ত্রী, শাকিম নামীয় পুত্র এবং সশা, ডেসিরি, ডন ও শেলি নাম্নী চার কন্যা ছিল তার।
পাতি চড়ুই
পাতি চড়ুই (বৈজ্ঞানিক নাম: Passer domesticus) বা চড়াই Passeridae (প্যাসারিডি) গোত্র বা পরিবারের অন্তর্গত Passer (প্যাসার) গণের অন্তর্ভুক্ত ২৫টি প্রজাতির একটি। অ্যান্টার্কটিকা বাদে সব মহাদেশেই এ পাখিটি কমবেশি দেখা যায়। পাতি চড়ুইয়ের বৈজ্ঞানিক নামের অর্থ গৃহবাসী চড়ুই (লাতিন: passer = চড়ুই, domesticus = গৃহপালিত)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ কোটি ৪৮ লক্ষ বর্গ কিলোমিটার এলাকা জুড়ে এদের আবাস। বেশ বিস্তৃত ও সংখ্যায় অগণিত হলেও বিগত কয়েক দশক ধরে বেশ কিছু জায়গায় এর সংখ্যা কমে আসছে। তবে এখনও আশঙ্কাজনক পর্যায়ে যেয়ে পৌঁছেনি বলে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।
পাতি চড়ুই ছোটখাটো পাখি। সাধারণত দৈর্ঘ্যে মাত্র ও ওজনে  হয়। অপ্রাপ্তবয়স্ক ও স্ত্রী চড়ুইের দেহ মন্দা বাদামি ও ধূসরে মেশানো। পুরুষ পাখির দেহ উজ্জ্বল কালো, বাদামি ও ধূসর চিহ্নযুক্ত। পাতি চড়ুইয়ের আদি আবাস ইউরোপ, ভূমধ্যসাগরীয় অঞ্চল ও এশিয়ায় হলেও বেশ কিছু অঞ্চলে দুর্ঘটনাবশত অথবা ইচ্ছাকৃতভাবে প্রজাতিটি ছড়িয়ে পড়েছে। আমেরিকা, অস্ট্রেলিয়া ও আফ্রিকায় এভাবেই এ পাখিটির আগমণ ঘটেছে। ফলে পৃথিবীতে বন্য পাখিদের মধ্যে পাতি চড়ুইই সবচেয়ে বেশি এলাকা জুড়ে বিস্তৃত।
মানববসতির আশেপাশে সহসাই পাতি চড়ুইয়ের দেখা মেলে। শহরে বা গ্রামে, মানববসতির কাছাকাছি যেকোন পরিবেশে এরা নিজেদের স্বচ্ছন্দে মানিয়ে নিতে পারে। প্রতিকূল পরিবেশে খাপখাইয়ে নেওয়ার অসাধারণ ক্ষমতা থাকলেও সাধারণত জনহীন বনভূমি, তৃণভূমি ও মরুভূমিতে এরা বসবাস করে না। শস্যদানা ও আগাছার বীজ এর প্রধান খাদ্য হলেও সুযোগ পেলে পোকামাকড়, উচ্ছিষ্ট ও নানান রকমের খাবার পেলে ছাড়ে না। বিড়াল, বাজ, প্যাঁচাসহ বিভিন্ন প্রজাতির শিকারী পাখি এবং স্তন্যপায়ী এর প্রধান শত্রু।
চড়ুইয়ের প্রাচুর্য ও মানব-সহচার্যের কারণে বিভিন্ন লেখালেখি ও অন্যান্য মাধ্যমে এর উপস্থিতি প্রকট। কোথাও কোথাও এটি ক্ষেতখামারের বালাই হিসেবে চিহ্নিত। তবে এদের সফলভাবে নির্মূল করা বেশ কষ্টসাধ্য। খাদ্য ও পোষা পাখি হিসেবে এর মোটামুটি কদর রয়েছে। পাতি চড়ুই কামনা, যৌনক্ষমতা, যৌনবিকৃতি ও অতি-সাধারণতার প্রতীক।
আকৃতি ও পরিমাপ
পাতি চড়ুই সাধারণত দৈর্ঘ্যে মাত্র হয়। সর্বনিম্ন ও সর্বোচ্চ  পর্যন্ত হতে পারে। এটি আকৃতিতে বেশ পরিণত এবং মাথা গোলাকার। ঠোঁট মজবুত ও কোণকাকৃতির। ঠোঁটের দৈর্ঘ্য  এবং বীজ ও শস্যদানা খাওয়ার উপযোগী। লেজ খাটো, দৈর্ঘ্যে । ডানার দৈর্ঘ্য  ও পা ।
পাতি চড়ুইয়ের ওজন কমবেশি । স্ত্রী চড়ুই পুরুষ চড়ুইয়ের তুলনায় একটু খাটো। ইউরোপে স্ত্রী-পুরুষ দু'জনের গড় ওজন প্রায়, এবং দক্ষিণাঞ্চলীয় উপপ্রজাতির ক্ষেত্রে গড় ওজন প্রায় । অপ্রাপ্তবয়স্ক পাখিরা আকারে ছোট, পুরুষ চড়ুই শীতকালে বড় ও স্ত্রী চড়ুই প্রজনন মৌসুমে পুরুষ চড়ুইয়ের তুলনায় বেশ বড়সড় হয়ে ওঠে। সম্পূর্ণ প্রজাতি, এমনকি কোন কোন উপপ্রজাতির বেলায় অধিক উচ্চতার ও অধিক শীতপ্রধান দেশের চড়ুইরা বার্গমানের নীতি অনুসারে আকারে ছোটখাটো হয়।
হান্সি ফ্লিক
হান্স-ডিটার "হান্সি" ফ্লিক (Hans-Dieter Flick; জন্ম: ২৪ ফেব্রুয়ারি ১৯৬৫; হান্সি ফ্লিক নামে পরিচিত) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি বর্তমানে জার্মানি জাতীয় দলের ম্যানেজারের দায়িত্ব পালন করছেন। তিনি তার খেলোয়াড়ি জীবনের অধিকাংশ সময় বায়ার্ন মিউনিখের হয়ে একজন মধ্যমাঠের খেলোয়াড় হিসেবে খেলেছেন।
১৯৭১–৭২ মৌসুমে, জার্মান ফুটবল ক্লাব মুকেনলকের যুব পর্যায়ের হয়ে খেলার মাধ্যমে ফ্লিক ফুটবল জগতে প্রবেশ করেন এবং পরবর্তীতে নেকারগেমুন্ড এবং জান্টহাউজেনের হয়ে খেলার মাধ্যমে ফুটবল খেলায় বিকশিত হয়েছেন। ১৯৮৩–৮৪ মৌসুমে, জান্টহাউজেনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। জান্টহাউজেনের হয়ে ২ মৌসুম খেলার পর, তিনি বায়ার্ন মিউনিখে যোগদান করেন, যেখানে তিনি ১০৪ ম্যাচে ৫টি গোল করেছেন। বায়ার্ন মিউনিখে হয়ে ৫ মৌসুমে ৬টি শিরোপা জয়লাভ করেছেন। অতঃপর তিনি কলনে যোগদান করেন, যেখানে তিনি ৩ মৌসুমে ৪৪ ম্যাচে ১টি গোল করার পর, ভিক্টোরিয়া বামামেন্টালে যোগদান করেন, যেখানে তিনি ৭ মৌসুম অতিবাহিত করার পর তিনি অবসর গ্রহণ করেছেন।
১৯৮৩ সালে, ফ্লিক জার্মানি অনূর্ধ্ব-১৮ দলের হয়ে জার্মানির বয়স ভিত্তিক পর্যায়ে অভিষেক করেছিলেন, যেখানে তিনি ২টি ম্যাচে অংশগ্রহণ করেছেন।
১৯৯৬ সালে, ফ্লিক ভিক্টোরিয়া বামামেন্টালের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। ভিক্টোরিয়া বামামেন্টালে ৪ মৌসুমের জন্য ম্যানেজারের দায়িত্ব পালন করার পর তিনি ১৮৯৯ হফেনহাইমে ম্যানেজার হিসেবে পুনরায় ফিরে আসেন; হফেনহাইমের হয়ে ম্যানেজার হিসেবে ৫ মৌসুম দায়িত্ব পালন করেছেন। পরবর্তীতে তিনি রেড বুল জালৎসবুর্গ, জার্মানি এবং বায়ার্ন মিউনিখের হয়ে সহকারী ম্যানেজারের দায়িত্ব পালন করেছেন। জার্মানির হয়ে দায়িত্ব পালন করাকালীন তিনি ২০১৪ ফিফা বিশ্বকাপের তৃতীয় স্থান অধিকারী পদক জয়লাভ করেছিলেন। ২০১৯ সালের নভেম্বর মাসে, নিকো কোভাচের প্রস্থানের পর তিনি বায়ার্ন মিউনিখের ম্যানেজার হিসেবে নিযুক্ত হন, যেখানে তিনি বায়ার্ন মিউনিখকে ক্লাবের ইতিহাসে দ্বিতীয় মহাদেশীয় ট্রেবল জয়লাভ করতে সহায়তা করেছেন। বায়ার্ন মিউনিখের হয়ে দুই মৌসুমে তিনি সর্বমোট ৭টি শিরোপা জয়লাভ করেছেন। ২০২১ সালের আগস্ট মাসে, পূর্ববর্তী ম্যানেজার ইওয়াখিম ল্যোভের প্রস্থানের পর তিনি জার্মানি জাতীয় দলের ম্যানেজার হিসেবে নিযুক্ত হয়েছে।
ব্যক্তিগতভাবে, ফ্লিক বেশ কিছু পুরস্কার জয়লাভ করেছেন, যার মধ্যে ১টি বর্ষসেরা জার্মান ফুটবল ম্যানেজার পুরস্কার জয় অন্যতম। দলগতভাবে, খেলোয়াড় হিসেবে ফ্লিক সর্বমোট ৬টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন। অন্যদিকে, ম্যানেজার হিসেবে, তিনি ৮টি শিরোপা জয়লাভ করেছেন।
গুল মোহাম্মদ (খর্বকায় ব্যক্তি)
১৯৯০ সালের ১৯ জুলাই ভারতের নতুন দিল্লিতে অবস্থিত রাম মনোহর লোহিয়া হাসপাতালে তাকে পরীক্ষা-নিরীক্ষা করা হয় যেখানে তার উচ্চতা পাওয়া গিয়েছিল ১ ফুট ১০.৫ ইঞ্চি (৫৭ সেঃমিঃ) এবং ওজন ছিল ৩৭.৫ পাউন্ড (১৭ কেজি)। এজমা এবং ব্রংকাইটিসের সাথে দীর্ঘ সময় লড়ার পর ১লা অক্টোবর, ১৯৯৭ সালে তিনি শ্বাসপ্রশ্বাস জ্বনিত জটিলতার কারণে মৃত্যুবরণ করেন। পরবর্তীকালে তার রেকর্ড নেপালের চন্দ্রবাহাদুর ডাঁগি ভেঙ্গে দিয়েছিলেন যার উচ্চতা ছিল মাত্র ২১.৬ ইঞ্চি (৫৪.৬ সেঃমিঃ)।
নুরুল হুদা (বীর প্রতীক)
নুরুল হুদা (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
নুরুল হুদার জন্ম কক্সবাজার জেলার কক্সবাজার পৌরসভার অন্তর্গত দক্ষিণ রুমানিয়াছড়ায়। তার বাবার নাম মোহাম্মদ সোলায়মান এবং মায়ের নাম ছেমন খাতুন। তার স্ত্রীর নাম দিলদার বেগম। তাঁদের তিন ছেলে, এক মেয়ে।
কর্মজীবন
১৯৭১ সালে নুরুল হুদা কর্মরত ছিলেন যশোর ইপিআর সেক্টর হেডকোয়ার্টারে। ২৫ মার্চ শেষ রাতে পাকিস্তান সেনাবাহিনীর একটি দল ইপিআর সেক্টর হেডকোয়ার্টার লক্ষ্য করে কয়েকটি গুলি ছোড়ে। তখন বাঙালি ইপিআর সদস্যরাও পাল্টা গুলি ছোড়েন। পরদিন নুরুল হুদাদের নিরস্ত্র করার চেষ্টা করা হয়। তখন তারা প্রতিবাদ করেন। ৩০ মার্চ তারা বিদ্রোহ করে কয়েকটি দলে বিভক্ত হয়ে মুক্তিযুদ্ধে যোগ দেন। যশোরে পাকিস্তান সেনাবাহিনীর সঙ্গে প্রতিরোধযুদ্ধে তারা এক দল অন্য দল থেকে বিচ্ছিন্ন হয়ে পড়েন। নুরুল হুদারা যশোর থেকে পশ্চাদপসরণ করতে করতে ঝিকরগাছায় সমবেত হন। ঝিকরগাছার পতন হলে তারা বেনাপোলসংলগ্ন কাগজপুকুরে সমবেত হন। ২৪ এপ্রিল পাকিস্তানি সেনাবাহিনী সেখানে আক্রমণ করে। তখন ভয়াবহ যুদ্ধ হয়। এ যুদ্ধে তার সহযোদ্ধা মুজিবুর রহমান (বীর বিক্রম) আরও কয়েকজন সহযোদ্ধা শহীদ হন। কাগজপুকুরের পতন হলে তারা ভারতে যান। সেখানে পুনর্গঠিত হয়ে পরে যুদ্ধ করেন ৮ নম্বর সেক্টরের বেনাপোল সাব-সেক্টরে। মুক্তিবাহিনীর একটি দলের নেতৃত্ব দেন। কয়েকটি অপারেশনে তিনি যথেষ্ট রননৈপুণ্য প্রদর্শন করেন। মুক্তিযুদ্ধের চূড়ান্ত পর্যায়ে ৩ ডিসেম্বর মুক্তিবাহিনীর একটি দল বেনাপোল থেকে যশোরের দিকে অগ্রসর হয়। তখন চূড়ামনকাঠিতে পাকিস্তান সেনাবাহিনীর একটি দলের সঙ্গে মুক্তিবাহিনীর ভয়াবহ যুদ্ধ হয়। কয়েক ঘণ্টা স্থায়ী এ যুদ্ধে পাকিস্তান সেনাবাহিনী ব্যাপক ক্ষয়ক্ষতির সম্মুখীন হয়। পরে তারা বেশির ভাগ মুক্তিযোদ্ধাদের কাছে আত্মসমর্পণ করে। বাকিরা পালিয়ে যায়।
মুক্তিযুদ্ধে ভূমিকা
১৯৭১ সালের ১০ এপ্রিল মুক্তিবাহিনীর একদল ইপিআর সদস্য সমবেত হলেন যশোর জেলার অন্তর্গত ঝিকরগাছায়। এ দলের একজন সদস্য নুরুল হুদা। তারা অবস্থান নিলেন পুলেরহাট নামক স্থানে। ১১ এপ্রিল তারা খবর পেলেন, পাকিস্তান সেনাবাহিনীর একটি বড় দল হত্যাযজ্ঞ চালাতে চালাতে তাঁদের দিকে অগ্রসর হচ্ছে। সঙ্গে সঙ্গে তাঁদের দুটি ছোট দল এগিয়ে গেল সামনের দিকে। কিছুদূর এগোতেই তারা পাকিস্তান সেনাবাহিনীর সামনে পড়ে গেলেন। শুরু হলো তুমুল যুদ্ধ। চলল কয়েক ঘণ্টা। নুরুল হুদা ও তার সহযোদ্ধারা সাহসিকতার সঙ্গে যুদ্ধ করেও পাকিস্তানি সেনাদের প্রতিরোধ করতে ব্যর্থ হলেন। প্রবল আক্রমণের ফলে তারা পিছু হটেন। এরপর তারা অবস্থান নিলেন নদীর পশ্চিম প্রান্তে। পরদিন পাকিস্তান সেনাবাহিনী তাঁদের অবস্থানে তীব্র আক্রমণ শুরু করল। প্রচণ্ড যুদ্ধে নুরুল হুদার দুইজন সহযোদ্ধা শহীদ এবং বেশ কয়েকজন আহত হলেন। পাকিস্তান সেনাবাহিনীর ব্যাপক আক্রমণে মুক্তিযোদ্ধাদের নিজ নিজ অবস্থানে টিকে থাকা ক্রমে অসম্ভব হয়ে পড়ল। তারা আবার বাধ্য হলেন পশ্চাদপসরণ করতে। এভাবে ঝিকরগাছার পূর্ণ নিয়ন্ত্রণ চলে গেল পাকিস্তান সেনাবাহিনীর নিয়ন্ত্রণে।
ফারুখ জামান
ফারুখ জামান (জন্ম: ২ এপ্রিল, ১৯৫৬) খাইবার পাখতুনখোয়ার পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে মুসলিম কমার্শিয়াল ব্যাংক, নর্থ ওয়েস্ট ফ্রন্টিয়ান প্রভিন্স, পাকিস্তান রেলওয়েজ, পেশাওয়ার ক্রিকেট অ্যাসোসিয়েশন ও পাঞ্জাব দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
খেলোয়াড়ী জীবন
১৯৭১-৭২ মৌসুম থেকে ১৯৯৫-৯৬ মৌসুম পর্যন্ত ফারুখ জামানের প্রথম-শ্রেণীর খেলোয়াড়ী জীবন চলমান ছিল। দুই দশকের অধিক সময় ধরে প্রথম-শ্রেণীর ক্রিকেটে সদর্পে খেলেছেন। ১৯৭৬-৭৭ মৌসুমে এনডব্লিউএফপি মুখ্য মন্ত্রী একাদশের সদস্যরূপে সফররত নিউজিল্যান্ডীয় একাদশের বিপক্ষে বেশ ভালো খেলা উপহার দিয়েছিলেন। ফলশ্রুতিতে, জাতীয় দলে খেলার জন্যে তাকে আমন্ত্রণ জানানো হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারুখ জামান। ২৩ অক্টোবর, ১৯৭৬ তারিখে হায়দ্রাবাদে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ব্যক্তিগত জীবনে বিবাহিত তিনি। তার সন্তান ফাহাদ জামান প্রথম-শ্রেণীর ক্রিকেটে অংশ নিয়েছেন।
খাজাচিং নদী
খাজাচিং নদী বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ২৭  কিলোমিটার, গড় প্রস্থ ৩৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাজাচিং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৯।
অঙ্গমপোরা
অঙ্গমপোরা হ'ল শ্রীলঙ্কার মার্শাল আর্ট যা যুদ্ধ কৌশল, স্ব-প্রতিরক্ষা, খেলাধুলা, অনুশীলন এবং ধ্যানের সমন্বয় করে। অঙ্গমপোরা একটি মূল উপাদান হ'ল নেমসেক অঙ্গম, যার মধ্যে হাত থেকে লড়াই এবং ইলানগাম অন্তর্ভুক্ত রয়েছে, যার মধ্যে এথুনু কদুওয়া, লাঠি, ছুরি এবং তরোয়াল প্রভৃতি দেশীয় অস্ত্রের ব্যবহার জড়িত। মায়া অঙ্গম নামে পরিচিত আরেকটি উপাদান, যা যুদ্ধের জন্য মন্ত্র এবং উদ্দীপনা ব্যবহার করে, এরও অস্তিত্ব রয়েছে বলে জানা যায়। অ্যাংগামোরার স্বতন্ত্র বৈশিষ্ট্যটি ব্যথা আদায়ে বা প্রতিপক্ষকে স্থায়ীভাবে পঙ্গু করতে চাপ আক্রমণ ব্যবহার করে। যোদ্ধারা সাধারণত মারাত্মক এবং ঝাঁপিয়ে পড়ার কৌশল উভয়ই ব্যবহার করে এবং প্রতিপক্ষকে ধরা না দেওয়া পর্যন্ত লড়াই করে যাতে তারা পালাতে না পারে। অস্ত্রের ব্যবহার বিচক্ষণ। লড়াইয়ের ঘেরগুলি আগে থেকেই সংজ্ঞায়িত হয় এবং কিছু ক্ষেত্রে একটি গর্ত হয়।
১৮১৫ সালে এই দ্বীপের পুরোপুরি ওপনিবেশবাদের আবির্ভাবের সাথে সাথে, অঙ্গম্পোড়া ব্যবহারের সুযোগে পড়ে যায় এবং দেশের ঐতিহ্যের অংশ হিসাবে প্রায় হারিয়ে যায়। মার্শাল আর্টে পারদর্শী বেসামরিক জনগণের দ্বারা সৃষ্ট বিপদগুলির কারণে ব্রিটিশ প্রশাসন এই অনুশীলনকে নিষিদ্ধ করেছিল, যে কোনও অঙ্গন মাদু (মার্শাল আর্টের অনুগত অনুশীলন কুটিরগুলি) পুড়িয়ে দিয়েছে: আইনকে অমান্য করার কারণে হাঁটুর কাছে গুলি চালিয়ে শাস্তি দেওয়া হয়েছিল, কার্যকরভাবে পঙ্গু অনুশীলনকারীদের; তবুও আঙ্গামপোরা কয়েকটি পরিবারের মধ্যে বেঁচে গিয়েছিল এবং এটিকে স্বাধীনতার পরে শ্রীলঙ্কার সংস্কৃতিতে মূলধারায় রূপান্তরিত করার অনুমতি দেয়।
শ্রীলঙ্কার বৌদ্ধ মন্দিরে অঙ্গপোরা সম্পর্কিত বেশ কয়েকটি চিত্র পাওয়া যায়। এর মধ্যে রয়েছে এম্বেকা দেবালয়, গাদালাদেনিয়া রাজমাহা বিহারায়া, টুথের মন্দির, সমান দেবালয় (রত্নপুর) এবং লঙ্কাথিলাকা রাজমাহা বিহারায়।
ব্যুৎপত্তি
'অঙ্গমপোরা' নামটি সিংহলি শব্দ অঙ্গ থেকে উদ্ভূত হয়েছে - শারীরিক লড়াই এবং পোড়াকে বোঝায়, 'দেহ' এর মূল শব্দ এর শিথিল অর্থ মার্শাল, যা অস্ত্র ব্যবহার না করে অঙ্গ ব্যবহার করে হয়। (নিরস্ত্র যুদ্ধ)।
জেরোক জেলা
জেরোক জেলা (زېړوک ولسوالۍ), এছাড়াও বানান করা হয়ে থাকে  জিরোক, আফগানিস্তানের পাক্তিকা প্রদেশের একটি অন্যতম জেলা, যেটি একসময়ে পাক্তিয়া প্রদেশের অংশ ছিল। জেলাটির প্রধান শহর জেরোক খস্ত-উরগুন রাস্তা বরাবর অবস্থিত।
পাওল কুট উৎসব
পাওল কুট ( Pawl Kut ) ভারতের  মিজোরাম-এর একটি উৎসব। এই উৎসব ডিসেম্বর মাসে অনুষ্ঠিত হয়। পাওল (বাংলায় পোয়াল, সংস্কৃতে পালল) মানে "খড়"। তাই পাওল কুট মানে খড় কাটার উৎসব। এই উৎসব সাধারণত ডিসেম্বর মাসে ফসল তোলার দুই দিন পরে পালন করা হয়। এটি একটি গুরুত্বপূর্ণ উৎসব। মিজোরামের অন্যতম প্রধান উৎসবও বটে।
জেরোক জেলা
জেরোক পাক্তিকা প্রদেশের একটি দূরবর্তী জেলা, এর পূর্বে খোস্ত প্রদেশের স্পেরা জেলা, নিকা জেলা দক্ষিণ-পশ্চিমে, পশ্চিমে উরগন জেলা এবং উত্তরে ওয়াজিরিস্তান অবস্থিত। জেলাটিতে মোট জনসংখ্যার ৪৩,১৯০ জন রয়েছে।
পাওল কুট উৎসব
ইতিহাস
পাওল কুট উৎসবের ইতিহাস বেশ প্রাচীন। প্রায় ১৪৫০ সাল থেকে ১৭০০ সালের সময় মিজোরামের লোকেরা যখন টিয়াউ ( Tiau ) নদীর কাছে বাস করত সেইসময় থেকে এই উৎসবের সূচনা হয়। পর পর তিন বছর মারাত্মক দুর্ভিক্ষ দেখা দেয়। চতুর্থ বছরে, প্রচুর ফসল হয়। ঐ বছর লোকেরা প্রচুর ফসল হওয়ার জন্য পাওল কুট উৎসব পালন করে সর্বশক্তিমান ঈশ্বরকে ধন্যবাদ জানায়।
পালনরীতি
মাংস এবং ডিম এই উৎসবের ভোজে প্রথাগতভাবে দেওয়ার চল আছে। চাওনঘাট নামে পরিচিত একটি অনুষ্ঠান এই উৎসবের সময় পালন করা হয়। চাওনঘাট অনুষ্ঠানের সময় মা এবং তার বাচ্চাদের পাওল কুটের উদ্দেশ্যে বিশেষভাবে নির্মিত একটি স্মৃতি বেদীতে বসানো হয়। মা তার বাচ্চাদের মাংস এবং ডিম খাওয়ান। বাচ্চারা তাদের মাকে ডিম এবং মাংস খাওয়ায়।.
জেরোক জেলা
জনসংখ্যার উপাত্ত
জাতিগতভাবে জেরোকের মানুষ আখেন খিল, কিন্তু এছাড়াও নিম্নের কিছু উপজাতি রয়েছে:
পর্তুগালের ইতিহাস
thumb|250px| পর্তুগালের কোট অফ আর্মস, ১৯১১ সালের ৩০ জুন সরকারিভাবে গৃহীত। পর্তুগালের ইতিহাস বলতে আমরা যদি শুধুমাত্র পর্তুগাল দেশটির ইতিহাসকে বুঝি তবে তার সূচনা মধ্যযুগের দ্বিতীয়ার্ধে। এর পূর্বে দেশটির সুদীর্ঘ ইতিহাস ইবেরীয় উপদ্বীপের সামগ্রিক ইতিহাসের সাথেই সংশ্লিষ্ট। কিন্তু মধ্যযুগের দ্বিতীয়ার্ধ থেকেই দেশটির পৃথক জাতিরাষ্ট্র হিসেবে উত্থান ঘটে; ভৌগোলিক আবিষ্কারের যুগে তার আবিষ্কৃত ও অধিকৃত ভূখণ্ডের ক্রমাগত ব্যাপক বিস্তারের ফলে এক বিশাল সাম্রাজ্যের পত্তন হয় ও খ্রিস্টীয় ষোড়শ ও সপ্তদশ শতাব্দীতে পর্তুগাল বিশ্বের একটি প্রধান শক্তি হিসেবে পরিগণিত হতে থাকে। কিন্তু ১৫৭৮ খ্রিষ্টাব্দে আলকাথারকিবিরের যুদ্ধের পর থেকেই তার পতনের সূচনা ঘটে। তার আন্তর্জাতিক মর্যাদা হ্রাস পায়, সম্পদে ঘাটতি দেখা দেয়, তার সেনাবাহিনী দুর্বল হয়ে পড়ে, নৌবাহিনীরও শক্তিক্ষয় ঘটে এবং শেষপর্যন্ত তা স্পেনীয় আর্মাদার অংশে পরিণত হয়। সপ্তদশ শতাব্দীর মাঝামাঝি তার পূর্বতন মর্যাদা পুনরুদ্ধার সম্ভব হলেও ১৭৫৫ সালে এক বিধ্বংসী ভূমিকম্পে তার রাজধানী শহর ভীষণরকম ক্ষতিগ্রস্ত হয়। ঊনবিংশ শতাব্দীর সূচনাপর্বে নেপলিয়নীয় যুদ্ধে এবং  ১৮২২ খ্রিষ্টাব্দে তার বৃহত্তম উপনিবেশ ব্রাজিল স্বাধীনতা ঘোষণা করলে দেশটির অর্থনীতি অত্যন্ত দুর্দশাগ্রস্ত অবস্থায় নিমজ্জিত হয় ও রাজনৈতিক প্রভাব হ্রাস পায়। ১৯১০ সালে এক অভ্যুত্থানে রাজতন্ত্রের উচ্ছেদ ঘটে ও প্রজাতন্ত্র স্থাপিত হয়। কিন্ত দুর্নীতিতে নিমজ্জিত, সামাজিক সংঘর্ষে দীর্ণ একটি দেশে সর্বোপরি গির্জার বিরুদ্ধে দাঁড়িয়ে এই প্রজাতন্ত্রের পক্ষে বিভিন্ন সমস্যার সমাধান করে দীর্ঘদিন স্থায়িত্ব বজায় রাখা সম্ভব হয়নি। ১৯২৬ খ্রিষ্টাব্দে এক অভ্যুত্থানের মাধ্যমে প্রজাতন্ত্রের অবসান ঘটে ও দেশে এক একনায়কতন্ত্রী সরকারের প্রতিষ্ঠা হয়। ১৯৭৪ খ্রিষ্টাব্দ পর্যন্ত এই একমায়কতন্ত্রই বজায় থাকে। কিন্তু এইসময় সামরিক বাহিনী বিদ্রোহ করলে একনায়কতন্ত্রের অবসান ঘটে দেশে গণতন্ত্র প্রতিষ্ঠা পায়। পরের বছর পর্তুগাল আফ্রিকায় তার অবশিষ্ট সমস্ত উপনিবেশের স্বাধীনতা ঘোষণা করে। ১৯৮৬ থেকে এই দেশ তৎকালীন ইউরোপীয় ইকনমিক কমিউনিটি, বর্তমানে ইউরোপীয় ইউনিয়নের সদস্য।
পর্তুগাল নামের উৎপত্তি
পর্তুগাল নামটি এসেছে রোমান ভাষার পর্তুস কালে শব্দগুচ্ছ থেকে। বাস্তবে কালে ছিল দোরু নদীর মোহনায় অবস্থিত একটি প্রাচীন জনবসতির নাম। বর্তমান পর্তুগাল দেশটির উত্তরাংশ দিয়ে পূর্ব থেকে পশ্চিমে প্রবাহিত হয়ে এই নদীটি অতলান্ত মহাসাগরে পড়েছে। খ্রিস্টপূর্ব তৃতীয় শতাব্দীতে কার্থেজের বিরুদ্ধে দ্বিতীয় পুনিক যুদ্ধ বা হ্যানিবলীয় যুদ্ধের সময় রোমান সেনা ইবেরীয় উপদ্বীপে প্রবেশ করে প্রথম এই অঞ্চলে পদার্পণ করে। এই সংঘর্ষের সময়েই কালে অঞ্চলটি রোমানদের অধিকারে আসে। এখানে বর্তমান পোর্তু বা ওপোর্তো শহরের কাছে কেল্টীয়দের একটি প্রাচীন বন্দর ছিল। এই প্রাচীন বন্দরটির জন্যই সম্ভবত রোমানরা অঞ্চলটিকে পোর্তুস কালে (অর্থাৎ কালের বন্দর) নামে অভিহিত করে। মধ্যযুগে ভিসিগথরা এই কালে বন্দর ও তার চারপাশের অঞ্চলকে পর্তুকালে বলে অভিহিত করতো। সপ্তম ও অষ্টম শতাব্দীতে এই পর্তুকালে শব্দটিই অপভ্রংশ হয়ে পর্তুগালেতে পরিণত হয়। এইসময় শব্দটি দ্বারা দোরু নদী ও মিনিও নদীর অন্তর্বর্তী ভূভাগকে বোঝানো হত। এই অঞ্চলটি বর্তমানে স্পেন ও পর্তুগালের সীমান্তবর্তী অঞ্চল।
কিছু ঐতিহাসিকের মতে কালে শব্দটি এসেছে গ্রিক শব্দ "কালেস" (Kalles) থেকে, যার অর্থ 'সুন্দর'। আসলে গ্রিকরা দোরু নদীর উপত্যকার সৌন্দর্য্যে আকৃষ্ট হয়েই এই অঞ্চলে বসতি স্থাপন করেছিল। ফিনিশীয়দের মুখে শব্দটি পালটে গিয়ে 'কালে'তে পরিণত হয়। শব্দটির এই পরিবর্তিত রূপটিই পরে রোমানরা গ্রহণ করে। আবার অন্যদের মতে, 'কালে' হল কেল্টীয়দের এক দেবীর নাম। তার নাম থেকেই এই স্থাননামের উৎপত্তি। আবার এই অঞ্চলের প্রাচীন স্থানীয় অধিবাসী গালিথীয়দের ভাষায় 'কালে' বা 'কালা' (Cale বা Cala) শব্দটি বন্দরের একটি প্রতিশব্দ হিসেবেই ব্যবহৃত হত। সেই অর্থেও এই অঞ্চলের স্থাননাম হিসেবে 'কালে' নামটির উৎপত্তি হয়ে থাকতে পারে। সেক্ষেত্রে শব্দটি যে এই অঞ্চলে সুপ্রাচীনকাল থেকেই একটি বন্দরের অস্তিত্ব ছিল তারই সাক্ষবহন করে।
অপরদিকে ঐ রোমান বিশেষণ পোর্তু শব্দটি এখনও থেকে গেছে ঐ অঞ্চলে দোরু নদীর মোহনায় অবস্থিত বন্দর শহর পোর্তুর নাম হিসেবে। আর নদীর অন্যদিকে অবস্থিত গাইয়া (বিলা নোবা দে গাইয়া) নামক ছোট শহরটি আজও সেই সুপ্রাচীন 'কালে' বসতির নামটিই কিছুটা পরিবর্তিত আকারে বহন করে চলেছে।
প্রাকরোমীয় যুগ
মূল নিবন্ধ - প্রাকরোমীয় যুগের ইবেরীয় অধিবাসী (পর্তুগাল)
thumb|250 px|৩০০ খ্রিষ্টপূর্বাব্দ নাগাদ ইবেরীয় উপদ্বীপে বসবাসকারী বিভিন্ন প্রাকরোমীয় জনগোষ্ঠী ও প্রচলিত বিভিন্ন ভাষার অবস্থান সংবলিত মানচিত্র|left খ্রিস্টপূর্ব দ্বিতীয় সহস্রাব্দের শেষের দিকে আজকের ইবেরীয় উপদ্বীপের দক্ষিণ ও দক্ষিণপূর্ব উপকূল অঞ্চল গ্রিক ও ফিনিশীয় নাবিকদের সংস্পর্শে আসে। এইসময় থেকেই উপদ্বীপের এই অঞ্চলের উপকূল বরাবর বেশ কিছু অস্থায়ী বা কিছু সময়ের জন্য স্থায়ী বাণিজ্যকেন্দ্র গড়ে উঠতে শুরু করে। উপদ্বীপের অতলান্তিক উপকূলাঞ্চল (অর্থাৎ, আজকের পর্তুগাল যে অংশে অবস্থিত) যেহেতু এই সংস্পর্শ থেকে তুলনামূলকভাবে দূরে ছিল, ভূমধ্যসাগর তীরবর্তী অঞ্চলের তুলনায় এই অঞ্চলের এই সময়ের ইতিহাসের উপাদান তুলনামূলকভাবে অপ্রতুল। উপদ্বীপের প্রথম রাজনৈতিক অস্তিত্ব হিসেবে গ্রিক নথিতে যে উপকথার তারতেসোস রাজত্বের কথা আমরা জানতে পারি, তা এই যুগের (খ্রিস্টপূর্ব নবম শতাব্দী থেকে খ্রিস্টপূর্ব সপ্তম শতাব্দীর প্রথম দিক) বলেই মনে করা হয়।
খ্রিস্টপূর্ব প্রথম সহস্রাব্দে ইবেরীয় উপদ্বীপে যারা বসবাস করতো তাদের সাধারণভাবে প্রাক-রোমীয় বলে অভিহিত করা হয়ে থাকে। এদের মধ্যে যারা ভূমধ্যসাগরীয় উপকূল অঞ্চলে, এবরো উপত্যকায় এবং গুয়াদালকিবির অঞ্চলে বসবাস করতো - তাদের একত্রে ইবেরো নামে অভিহিত করা হত। অন্যদিকে ভূমধ্যসাগর থেকে দূরবর্তী দেশাভ্যন্তরের অঞ্চলগুলিতে যারা বসবাস করতো তারা ও তাদের সংস্কৃতি ছিল মূলত কেল্টিক। তবে এই শব্দগুলিকে একটি জাতিগত, সাংস্কৃতিক বা ভাষিক একক হিসেবে ধরে নেওয়াটা বোধহয় ঠিক হবে না। কারণ তখনও পর্যন্ত সেরকম কোনও নির্দিষ্ট জাতি, সংস্কৃতি বা ভাষা হিসেবে তাদের বিকাশ ঘটেনি। তবে এটুকু জানা যায়, খ্রিস্টপূর্ব ২ সহস্রাব্দের শেষদিক থেকে মোটামুটি খ্রিস্টপূর্ব ৭০০ অব্দের মধ্যে বিভিন্ন কেল্টিক উপজাতি উপদ্বীপে প্রবেশ করে ও বর্তমান গালিথিয়া, আস্তুরিয়াস, কান্তাব্রিয়া, কাস্তিয়ার উত্তর অংশ ও বর্তমান পর্তুগালের বিভিন্ন অংশে বসবাস শুরু করে। তার সাথেই এই অঞ্চলগুলিতে সংস্কৃতি ও ভাষার কেল্টীয়করণের একটি প্রক্রিয়া চালু হয়, যা পরবর্তী কয়েক শতাব্দী ধরে সংহত রূপ ধারণ করে। রোমান বিভিন্ন লেখাপত্র থেকে যতদূর জানা যায়, বর্তমান পর্তুগাল অঞ্চলে তখন বসবাস করতো লুসিতানো, গালাইকো বা গাইয়েথি এবং কোনিও উপজাতির মানুষেরা। এছাড়াও অপেক্ষাকৃত কম পরিচিত বা গুরুত্বপূর্ণ যেসব উপজাতি এই অঞ্চলে বসবাস করতো, তারা হল - ব্রাকারো, কেলতিকো, কোয়েলেরনো, একেসো, ইন্তেরামিকো, গ্রোভিও, লেউনো, লুয়ানকো, লিমিকো, নারবাসো, নেমেতাতো, পেসুরে, কুয়াকেরনো, সেউরবো, তামাগানি, তাপোরো, থোয়েলা, তুরদুলো, প্রভৃতি।
রোমীয় যুগ
thumb|300px| ১৯৭ খ্রিস্টপূর্বাব্দে ইবেরীয় উপদ্বীপের রোমের অধীন অংশের দুটি প্রশাসনিক প্রদেশ - উত্তর হিসপানিয়া (Hispania Citerior) ও দক্ষিণ হিসপানিয়া (Hispania Ulterior) ইবেরীয় উপদ্বীপ ছিল ইতালির উত্তরাঞ্চলের সাথে কার্থেজ ও রোম সাম্রাজ্যের মধ্যে অনুষ্ঠিত দ্বিতীয় পুনিক যুদ্ধের অন্যতম পটভূমি। এই যুদ্ধের সময়েই রোমান সেনা ২১৮ খ্রিস্টপূর্বাব্দে প্রথম ইবেরীয় উপদ্বীপের বিভিন্ন উপকূলীয় এলাকায় পদার্পণ করে। ২০৬ খ্রিস্টপূর্বাব্দে কার্থেজীয়রা রোমানদের হাতে পরাজিত হলে উপদ্বীপের শাসনক্ষমতা রোমানদের হাতে হস্তান্তরিত হয়। ২০২ খ্রিস্টপূর্বাব্দ থেকে রোমানরা উপদ্বীপের বিভিন্ন অংশের উপর তাদের অধিকার বিস্তার করতে শুরু করে। ১৯৭ খ্রিস্টপূর্বাব্দে রোমানরা উপদ্বীপের ভূমধ্যসাগরীয় উপকূলের নিজেদের শাসনাধীন এলাকাকে প্রশাসনিকভাবে দু'টি পৃথক প্রদেশে ভাগ করে - উত্তর হিসপানিয়া (Hispania Citerior) ও দক্ষিণ হিসপানিয়া (Hispania Ulterior)।
তবে স্থানীয় কেল্টীয় জনসমষ্টি স্বেচ্ছায় বা বিনাসংগ্রামে রোমানদের শাসন মেনে নেয়নি। বস্তুত যে মুহূর্তে রোমানরা উপদ্বীপের মাটিতে পা রাখে, সেই মুহূর্ত থেকেই শুরু হয় তাদের প্রতিরোধ। ১৯৭ খ্রিষ্টপূর্বাব্দে হিসপানিয়ায় রোমানদের শাসন প্রতিষ্ঠিত হওয়ার সময় থেকেই তাদের সাথে স্থানীয় কেল্টীয় জনসমষ্টির এই বিরোধ কিছুদিনের মধ্যেই থেলতিবেরীয় যুদ্ধের রূপ পরিগ্রহ করে। যুদ্ধে শেষপর্যন্ত রোমানরা জয়ী হলে ১৭৯ খ্রিষ্টপূর্বাব্দে প্রখ্যাত রোমান রাজনীতিবিদ তিবেরিয়াস সেমপ্রোনিয়াস গ্রাকাসের উদ্যোগে উভয়পক্ষের মধ্যে যে চুক্তি হয়, তার মধ্য দিয়ে বিশেষত লুসো জনগোষ্ঠী রোমের কাছে আত্মসমর্পণ করে ও তাদের অধীনতা মেনে নেয়। তবে এই চুক্তিও হিসপানিয়ার রোমান প্রদেশদু'টিতে শান্তি প্রতিষ্ঠিত করতে ব্যর্থ হয়। কারণ আরেকটি কেল্টীয় গোষ্ঠী লুসিতানোরাও রোমানদের অধীনতা স্বীকার করতে অস্বীকার করে। বিরোধ ক্রমাগত বাড়তে বাড়তে অচিরেই বিদ্রোহের রূপ নেয়।
thumb|300px|১৫৬ খ্রিস্টপূর্বাব্দে ইবেরীয় উপদ্বীপে রোমান ও অন্যান্য কেল্টীয় শক্তির অবস্থান সংবলিত মানচিত্র|left ১৫৪ খ্রিস্টপূর্বাব্দে থেলতিবেরীয়রা বিদ্রোহ করলে আবার যুদ্ধ শুরু হয়। ইতিহাসে এই যুদ্ধ লুসিতানিয়ার যুদ্ধ নামে পরিচিত। শেষপর্যন্ত চার বছর পরে রোমানদের পক্ষে লুসিতানীয়দের পরাজিত করে বিদ্রোহ দমন করা সম্ভব হয়। তবে তাতেও দীর্ঘস্থায়ী শান্তিপ্রতিষ্ঠা সম্ভব হয়নি। লুসিতানোদের নতুন নেতা হন ভিরিয়াতো বলে একজন ইতিপূর্বে স্বল্পপরিচিত মানুষ, কিন্তু রোমানদের বিরুদ্ধে তিনি সংগ্রাম চালিয়ে যান। কিছুদিনের মধ্যেই তিনি বিদ্রোহী লুসিতানোদের মধ্যে প্রচণ্ড জনপ্রিয়তা অর্জন করেন এবং আশেপাশের বিভিন্ন কেল্টীয় ও ইবেরো উপজাতিদের সাথে মিলে ১৪৭ খ্রিস্টপূর্বাব্দ থেকে ১৩৯ খ্রিস্টপূর্বাব্দের মধ্যে রোমানদের বারবার পরাজিত করেন। শেষপর্যন্ত ১৩৯ খ্রিস্টপূর্বাব্দে বর্তমান পর্তুগালের ভিসেও শহরের কাছে বিশ্বাসঘাতকতার ফলে ঘুমের মধ্যে খুন হন তিনি। এর পিছনে রোমানদের হাত থাকার অভিযোগে আবার নতুন করে বিদ্রোহ ছড়িয়ে পড়ে।
thumb|250px|সম্রাট অগাস্টাসের সময়ে হওয়া প্রশাসনিক কাঠামো সংস্কারের ফলে জন্ম নেওয়া ইবেরীয় উপদ্বীপের তিনটি রোমান প্রদেশ ১৩৮ খ্রিস্টপূর্বাব্দ থেকে রোমানরা বর্তমান লিসবন শহর যেখানে অবস্থিত সেখানে একটি দুর্গ গড়ে তুলতে শুরু করে। খ্রিস্টপূর্ব ৬০ অব্দে সেখানে জুলিয়াস সিজার নিজে পদার্পণ করেন ও লুসিতানোদের শেষ বিদ্রোহের কেন্দ্রটিও রোমানদের হাতে চলে যায়। পরবর্তী প্রায় চার শতাব্দী এই অঞ্চল রোমের অধীনে থাকে। ২৭ খ্রিস্টপূর্বাব্দে সম্রাট অগাস্টাসের সময় একটি উল্লেখযোগ্য প্রশাসনিক কাঠামোর রদবদল অনুষ্ঠিত হয়। এইসময় সমগ্র ইবেরীয় উপদ্বীপকে তিনটি প্রদেশে ভাগ করা হয় - বেতিকা, হিসপানিয়া তারাকোনেনসে (পূর্বতন নিকট হিসপানিয়ার পরিবর্ধিত রূপ) ও লুসিতানিয়া। এই লুসিতানিয়া প্রদেশের প্রশাসনিক প্রধানকেন্দ্র ছিল এমেরিতা আউগুস্তা (Emérita Augusta) - বর্তমান স্পেনের মেরিদা শহর। লুসিতানিয়া প্রদেশটিকেও আবার প্রশাসনিকভাবে তিনটি বিচারবিভাগীয় কনভেন্ট'এ (conventos) ভাগ করা হয়: পাথেনসিস (প্রশাসনিক সদরদপ্তর প্রাক্স ইউলিয়া, বর্তমান পর্তুগালের বেজা শহর), স্কালাবিটানুস (প্রশাসনিক সদরদপ্তর স্কালাবিস, বর্তমান পর্তুগালের সাঁতারিয়া) ও এমেরিটেনসিস (প্রশাসনিক সদরদপ্তর এমেরিতা আউগুস্তা, বর্তমান মেরিদা)। দোরু নদীর দক্ষিণে আজকের প্রায় সমগ্র পর্তুগালই ছিল এই লুসিতানিয়ার অঙ্গ। তাছাড়াও বর্তমান স্পেনের সালামানকা ও কাথেরেস প্রদেশ, আবিলা প্রদেশের বৃহদংশ, থামোরা প্রদেশের একটি অংশ, তোলেদো প্রদেশের পূর্বাংশ ও বাদাখোথেরও একটি অংশ লুসিতানিয়ার মধ্যে পড়েছিল।
খ্রিস্টীয় তৃতীয় শতাব্দীর শেষদিকে রোমের সম্রাট ডিওক্লেশিয়ানুসের আমলে হিসপানিয়া তারাকোনেনসেকে পুনরায় তিনটি প্রদেশে বিভক্ত করা হয়। এর মধ্যে একেবারে উত্তরপশ্চিমের প্রদেশটি ছিল ইসপানিয়া কার্তাখিনেনসে ও কাইয়েথিয়া বা গাইয়েথিয়া। দোরু নদীর উত্তরে বর্তমানে পর্তুগালের যে অংশ আছে, তা এই গাইয়েথিয়া প্রদেশের অধীন ছিল।
বর্বর জার্মানিক জাতিগুলির আক্রমণ
thumb|200px|খ্রিস্টীয় পঞ্চম শতাব্দীর শেষের দিকে ভিসিগথ রাজা [[দ্বিতীয় আলারিকো|দ্বিতীয় আলারিকোর সময়ে ইবেরীয় উপদ্বীপে সুয়েবীয় ও ভিসিগথদের রাজ্য]] ৪০৯ খ্রিষ্টাব্দে বিভিন্ন বর্বর জাতি, যেমন - সুয়েবীয়, আলান, ভ্যান্ডাল (আসডিঙ্গার ও সিলিঙ্গার), প্রভৃতি মূলত উত্তরের দিক থেকে ইবেরীয় উপদ্বীপে প্রবেশ করে। একমাত্র আলানরা বাদে এরা প্রায় সবাই ছিল জার্মানিক উপজাতি; আলানরা ছিল ইরানীয়। ৪১১ খ্রিষ্টাব্দের মধ্যে এরা সমগ্র উপদ্বীপই দখল করে ফেলে নিজেদের অধীন অঞ্চলে নিজেদের রাজত্ব প্রতিষ্ঠা করতে সক্ষম হয়। ফলে সমগ্র উপদ্বীপ অনেকগুলি রাজ্যে ভাগ হয়ে পড়ে: ভ্যান্ডাল আসডিঙ্গাররা গাইয়েথিয়া অধিকার করে বসে, দোরু নদীর উত্তরের অঞ্চল দখল করে সুয়েবীয়রা; লুসিতানিয়া ও কার্তাখিনেনসের দখল যায় আলানদের হাতে, অন্যদিকে বেতিকা দখল করে ভ্যান্ডাল সিলিঙ্গাররা।
ঐ একই সময়ে ভিসিগথরাও ইবেরীয় উপদ্বীপে পদার্পণ করে। তবে তারা আসে প্রথমে রোমানদের দ্বারাই নিয়োজিত হয়ে। লক্ষ্য ছিল আক্রমণকারী বর্বর জাতিগুলিকে প্রতিরোধ করা।
উপরে উল্লিখিত বিভিন্ন উপজাতির মধ্যে সুয়েবীয় ও ভিসিগথরা বর্তমান পর্তুগাল অঞ্চলে তাদের দীর্ঘ উপস্থিতির কারণে এই আলোচনায় বেশি গুরুত্বপূর্ণ। সুয়েবীয়রা তাদের রাজ্যের রাজধানী স্থাপন করে ব্রাগাতে (তৎকালীন নাম ব্রাকারা) ও সেখান থেকে গালিথিয়া এবং লুসিতানিয়ার দিকে তাদের রাজত্বের বিস্তার ঘটায়। তারা প্রথমদিকে ছিল প্যাগান, কিন্তু পরে স্থানীয় রোমান ক্যাথলিক আর্চবিশপ সাধু মার্তিন দে ব্রাগার প্রভাবে তারা খ্রিস্ট ধর্ম গ্রহণ করে। ৪৭০ খ্রিষ্টাব্দ থেকে সুয়েবীয়দের সাথে প্রতিবেশী ভিসিগথদের বিরোধ দানা বেঁধে উঠতে শুরু করে। ৫৮৫ খ্রিষ্টাব্দে তোলেদোর ভিসিগথ রাজা লেওভিগিলড ব্রাগা দখল করেন ও সুয়েবীয়দের আলাদা রাজ্যের অবসান ঘটিয়ে ভিসিগথদের রাজ্যের অন্তর্ভুক্ত করে নেন। এইসময় থেকে প্রায় সমগ্র ইবেরীয় উপদ্বীপই ভিসিগথদের অধীনে চলে যায়। শুধুমাত্র ভূমধ্যসাগর তীরবর্তী সামান্য কিছু অঞ্চলের নিয়ন্ত্রণ তখনও থেকে গিয়েছিল পূর্ব রোমান সাম্রাজ্যের হাতে।
এইসময় শাসক জার্মানিক উপজাতিগুলি উপদ্বীপের বেশিরভাগ অঞ্চলেই স্থানীয়দের তুলনায় ছিল সংখ্যালঘু। সেইকারণেই নিজেদের স্বাতন্ত্র্য বজায় রাখার স্বার্থে তারা প্রথমদিকে স্থানীয়দের থেকে কঠোরভাবে নিজেদের দূরত্ব বজায় রাখত। ফলে স্বাভাবিকভাবেই ধর্মীয় ও ভাষাগত দিক থেকেও সেইসময় তাদের মধ্যে সেরকম কোনও মিশ্রণ ঘটেনি। এমনকি স্থানীয় ও শাসক জার্মানিক উপজাতির মধ্যে বিবাহও তখন নিষিদ্ধ ছিল। যাইহোক, উপদ্বীপের বেশিরভাগ অঞ্চলে ভিসিগথদের রাজত্ব এবং উত্তরপশ্চিম অংশে সুয়েবীয় রাজ্য যত সংহত হয়ে শক্তিসঞ্চয় করতে শুরু করে, শাসক ও শাসিত উপজাতিগুলির মধ্যে এই বিভাজনও ততই কমে আসতে শুরু করে। স্থানীয় জনসমষ্টিগুলি একদিকে রাজনৈতিকভাবে শাসকদের কাছাকাছি আসতে সক্ষম হয়, অন্যদিকে উভয়পক্ষই খ্রিস্টধর্মের ছত্রছায়ায় আসার ফলে তাদের মধ্যে ধর্মীয় পার্থক্যও মুছে যায়। ধীরে ধীরে উভয়পক্ষের মধ্যে আইনি অধিকারের পার্থিক্যও মোটের উপর অন্তর্হিত হয়; মিশ্র বিবাহও স্বীকৃতি পায়। ফলে সমগ্র উপদ্বীপ জুড়েই একধরনের জাতিগত ও সাংস্কৃতিক মিশ্রণ গতি লাভ করে ও তার মধ্য দিয়ে এক বৃহত্তর জাতীয় ও সাংস্কৃতিক ঐক্যের সূচনা ঘটে।
মধ্যযুগের ইউরোপে সর্বত্র যা বৈশিষ্ট্য ছিল, সেই একইভাবে এইসময় ইবেরীয় উপদ্বীপেও অর্থনীতির মূল চালিকাশক্তি হয়ে দাঁড়ায় গ্রামগুলি। গ্রামীণ অর্থনীতির এই বিকাশের সাথে সাথেই শহরগুলি দুর্বল হয়ে পড়তে শুরু করে এবং শহুরে জীবনের আগের বৈচিত্র ও আকর্ষণও বহুলাংশে হারিয়ে যায়।
মুসলমান আমল
মূল নিবন্ধ - ইবেরীয় উপদ্বীপে মুসলমান আগ্রাসন (অষ্টম শতাব্দী)
৭১১ খ্রিষ্টাব্দে ইবেরীয় উপদ্বীপ ও তার অঙ্গ হিসেবে আজকের পর্তুগালও দামাস্কাসের খলিফাদের অধীন হয়ে পড়ে। মূলত উত্তর আফ্রিকার অধিবাসী বেরেবেররা কিছু আরব সৈন্য ও সেনাধিপতির সহায়তায় উপদ্বীপে এই জয় অর্জন করে। পরবর্তী দুই শতাব্দী ধরে দামাস্কাসের খলিফার বাহিনী ও উপদ্বীপে খলিফা নিযুক্ত প্রশাসকদের মূল লড়াই হয়ে দাঁড়ায় সমগ্র উপদ্বীপের উপর তাদের কব্জা প্রতিষ্ঠা করা ও বজায় রাখা। কিন্তু খ্রিস্টীয় শক্তি রুখে দাঁড়িয়ে উপদ্বীপে তাদের প্রাথমিক বিজয় অর্জন করার পর আল আন্দালুস উমাইয়া খিলাফতের সাথে সম্পর্ক ছিন্ন করে নিজস্ব স্বাধীন আমিরশাহী প্রতিষ্ঠা করে; আরও পরে কর্দোবাতে স্বাধীন কর্দোবা খিলাফত প্রতিষ্ঠিত হয়। ৭১২ খ্রিষ্টাব্দে ভিসিগথদের রাজধানী তোলেদোর পতন ঘটে। এরপর মুসলমান শাসন ক্রমাগত উপদ্বীপের উত্তরে ছড়িয়ে পড়ে ও একের পর এক শহর ও জনপদ তাদের পদানত হয়। ৭১৬ খ্রিষ্টাব্দের মধ্যেই সমগ্র উপদ্বীপই তাদের অধীনস্থ হয়ে পড়ে। অবশ্য উত্তরের অংশে তাদের কর্তৃত্ব ছিল তুলনামূলকভাবে দুর্বল। সেখানে মুসলমানদের সামরিক উপস্থিতিও ছিল তুলনামূলকভাবে নগন্য। এরপরে তাদের মূল লক্ষ্য হয়ে দাঁড়ায় পিরেনিজ পর্বতমালা ডিঙিয়ে বর্তমান ফ্রান্সে প্রবেশ করা ও সেখানের তৎকালীন ক্যারোলিনীয় সাম্রা্জ্যকে নিজেদের অধীনে নিয়ে আসা।
৭১৮ খ্রিষ্টাব্দে তাদের এই ক্রমাগত উত্তরমুখী জয়যাত্রা প্রথম বাধাপ্রাপ্ত হয়। আস্তুরিয়াসের অধিবাসীরা একজন অভিজাত ভিসিগথ দন পেলাইয়োর নেতৃত্বে তাদের বিরুদ্ধে বিদ্রোহ করে। ৭২২ খ্রিষ্টাব্দে কোবাদোঙ্গার যুদ্ধে পেলাইয়োর নেতৃত্বে বিদ্রোহীরা জয়ী হলে স্বাধীন আস্তুরিয়াস রাজ্য প্রতিষ্ঠিত হয়।
৮ম ও ৯ম খ্রিষ্টাব্দের ইবেরীয় উপদ্বীপের ইতিহাস মুসলমান শাসকদের ক্রমান্বয়ে ক্ষমতাবৃদ্ধিরই ইতিহাস। যদিও সে'সময়েও উপদ্বীপের উত্তরাংশে খ্রিস্টীয় শাসকদের শাসন অন্তত কিছু অংশে বজায় ছিল। ১০ম শতাব্দীতে তৃতীয় আবদুর রহমান আল আন্দালুসকে এক পৃথক ও স্বাধীন খিলাফতে পরিণত করেন।
সোয়েটার
থাম্ব|280x280পিক্সেল| গ্রাহাম লেগেটের সংগ্রহ থেকে একটি, নরওয়েজীয় সেলবু গোলাপের নকশার সোয়েটার সোয়েটার (উত্তর আমেরিকান ইংরেজি) বা পুলওভার, যাকে জাম্পারও বলা হয় (ব্রিটিশ ইংরেজি এবং অস্ট্রেলীয় ইংরেজি), পোশাকের একটি টুকরো, সাধারণত লম্বা হাতা, বোনা বা ক্রোশেটেড উপাদান দিয়ে তৈরি, যা সোয়েটারের উপরের অংশকে আবৃত করে। শরীর স্লিভলেস হলে, পোশাকটিকে প্রায়ই স্লিপওভার বা সোয়েটার ভেস্ট বলা হয়।
সোয়েটারগুলি প্রাপ্তবয়স্কদের এবং শিশুরা পরিধান করে, প্রায়শই একটি শার্ট, ব্লাউজ, টি-শার্ট বা অন্য টপের উপরে, তবে কখনও কখনও ত্বকের সাথে। সোয়েটারগুলি ঐতিহ্যগতভাবে উল দিয়ে তৈরি করা হত কিন্তু এখন তুলা, সিন্থেটিক ফাইবার বা এগুলির যে কোনও সংমিশ্রণ দিয়ে তৈরি করা যেতে পারে। এছাড়াও মৌসুমী সোয়েটার রয়েছে, যেগুলিকে ক্রিসমাসের আশেপাশে প্রায়ই "কুৎসিত সোয়েটার" বলা হয়।
গণি চাপিলা
গণি চাপিলা বা চাপিলা (বৈজ্ঞানিক নাম: Gonialosa manmina) (ইংরেজিঃ Ganges River Gizzard Shad) Clupeidae পরিবারের চাপিলা গণের একটি স্বাদুপানির মাছ।
বর্ণনা
গণি চাপিলা মাছ খাটো, অপেক্ষাকৃত গভীর। পার্শ্বদিক খুব চাপা। মুখ ছোট ও অবতল। তুন্ড সুস্পষ্ট। চোখ প্রশস্ত এডিপোজ পত্রযুক্ত।
বিস্তৃতি
বাংলাদেশ, ভারত, শ্রীলঙ্কা, পাকিস্তান এ পাওয়া যায়। এছাড়া এটি মিঠা পানির মাছ বলে নদী, খাল এবং বিল এ পাওয়া যায়।
চাষ পদ্ধতি
গণি চাপিলা মাছগুলি তলদেশে বসবাস করে এবং অ্যাড্রিমস প্রকৃতির। বাংলাদেশে নদী ও মােহনাতে এদের দেখা যায়। এরা মূলতঃ পাঙ্কটনভূক, অসংখ্য লম্বা ফুলকা দন্তিকা থাকে যা ছাঁকন যন্ত্র হিসেবে কাজ করে।
অর্থনৈতিক গুরুত্ব
অর্থনৈতিকভাবে তেমন গুরুত্বপূর্ণ নয় । তবে মাঝে মাঝে মেঘনা নদীতে অন্যান্য মাছের সঙ্গে মিশ্রভাবে ধরা পড়ে। এই মাছ তাদের আবাসস্থলে প্লটিনের সংখ্যা নিয়ন্ত্রণের মাধ্যমে জলজ বাস্তুতন্ত্রে গুরুত্বপূর্ণ ভূমিকা রাখে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই প্রজাতির সর্ববৃহৎ মাছটি কর্ণফুলী নদীতে পাওয়া গিয়েছিল এবং তার দৈর্ঘ্য ছিল ১৪.১ সেমি।
হলদে ভাত
থাম্ব| আঘনি ভেড়ার [[কাবাব আর হলুদ ভাত]] থাম্ব| লোমো সল্টাডো পেরুভিয়ান রন্ধনশৈলীতে আরোজ আমারিলো (হলদে ভাত) দিয়ে পরিবেশন করা হয় হলদে ভাত হচ্ছে স্প্যানিশ, ইরানী, পশ্চিম এশিয়ান, মরোক্কান, ইকুয়েডরীয়, পেরুভিয়ান, ক্যারিবিয়ান, পর্তুগিজ, ফিলিপিনো, আফগান, ভারতীয়, শ্রীলঙ্কা, দক্ষিণ আফ্রিকান এবং ইন্দোনেশিয়ান রান্নার ঐতিহ্যবাহী হলুদ রঙের চাল থেকে প্রস্তুত খাবার। এটি সাদা চালের সাথে আনাত্তো, জাফরান বা হলুদ, যে উপাদানগুলো চালকে হলুদ রঙ দিতে ব্যবহৃত হয় তা দিয়ে তৈরি করা হয়।
কেপ মালয় রন্ধনপ্রণালীতে উৎপত্তি দক্ষিণ আফ্রিকার হলুদ ভাত, ঐতিহ্যগতভাবে কিশমিশ, চিনি এবং দারুচিনি দিয়ে তৈরি করা হয়, যেটি খুব মিষ্টি একটি ভাত-ঘরানার খাবার তৈরি করে যা সুস্বাদু এবং তরকারি র অনুষঙ্গ হিসাবে পরিবেশন করা হয়।
শ্রীলঙ্কায়, এটি কাহা বুথ নামে পরিচিত যা ইন্দোনেশিয়ান এবং শ্রীলঙ্কান উভয় প্রভাব থেকে এসেছে।
ইন্দোনেশিয়ায় এটি নাসি কুনিং নামে পরিচিত। ফিলিপাইনে এটি কুনিং নামে পরিচিত।
খনগাঁও ইউনিয়ন
খনগাঁও ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৮৯.৬৭ কিমি২ (৩৪.৬২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৯৮৫ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।
জাগো নিউজ
জাগোনিউজ২৪.কম বাংলাদেশের একটি অনলাইন সংবাদমাধ্যম। ২০১৪ সালের ১০ মে সংবাদ মাধ্যমটি যাত্রা শুরু করে। বর্তমানে জিয়াউল হক এর সম্পাদক হিসেবে দায়িত্ব পালন করছেন। এটি একেসি প্রাইভেট লিমিটেডের একটি প্রতিষ্ঠান। ২০১৯ সালের জুনের অ্যালেক্সার রেঙ্কিং অনুসারে, জাগোনিউজ২৪.কম-এর অবস্থান বাংলাদেশি সংবাদভিত্তিক ওয়েবসাইটসমূহের মধ্যে অষ্টম। যা বাংলাদেশি গণমাধ্যমের মধ্যে চতুর্থ এবং সাইটটির বৈশ্বিক অবস্থান ১,৬০৩।
ইতিহাস
জাগো নিউজ ২০১৪ সালের ১০ মে যাত্রা শুরু করে। এর স্লোগান হল  বস্তুনিষ্ঠ সংবাদের অনলাইন ঠিকানা।  সংবাদমাধ্যমটি জাতীয়, রাজনীতি, অর্থনীতি, দেশজুড়ে, আন্তর্জাতিক, খেলাধুলা, বিনোদন, লাইফস্টাইল, তথ্যপ্রযুক্তি, ফিচারসহ বিভিন্ন বিষয়ে সংবাদ পরিবেশন করে। প্রতিষ্ঠানটির নিজস্ব তথ্যানুসারে, বাংলাদেশের ৭৮টি এবং বিশ্বের ৯টি স্থানে জাগো নিউজের নিজস্ব প্রতিনিধি রয়েছে।
জাগো নিউজ ২০১৫ সাল থেকে অনলাইনের পাশাপাশি মূদ্রণ আকারে ঈদ সংখ্যা প্রকাশ শুরু করে। সংখ্যাসমূহে বাংলাদেশের উল্লেখযোগ্য ব্যক্তিত্ব যেমন, ইমদাদুল হক মিলন, আবুল মোমেন, হাসান আজিজুল হক, শামসুজ্জামান খান কলাম লিখে থাকেন। ২০১৫ সালে অনুসন্ধানী সাংবাদিকতার স্বীকৃতি স্বরূপ সাংবাদিক মনিরুজ্জামান উজ্জ্বল ‘ঢাকা রিপোর্টার্স ইউনিটির ডিআরইউ বেস্ট রিপোর্টিং অ্যাওয়ার্ড - ২০১৫’ পান। এরপর ২০১৬ সালে তিনি ‘ক্র্যাব বেস্ট রিপোর্টিং অ্যাওয়ার্ড’ অর্জন করেন। এছাড়া ২০১৭ সালে ‘ঢাকা রিপোর্টার্স ইউনিটির ডিআরইউ বেস্ট রিপোর্টিং অ্যাওয়ার্ড - ২০১৭’ -তে তথ্য, যোগাযোগ প্রযুক্তি ক্যাটাগরিতে বিজয়ী হয়েছেন জাগো নিউজের সাঈদ শিপন।
বাংলাকে জাতিসংঘের দাপ্তরিক ভাষা হিসেবে স্বীকৃতির জন্য জাগো নিউজ ২০১৮ সালের ১ ফেব্রুয়ারি 'জাতিসংঘে বাংলা চাই' শিরোনামে অনলাইন আবেদন কর্মসূচি শুরু করে। ফেব্রুয়ারি মাসজুড়ে এ দাবির পক্ষে অনলাইনে আবেদন সংগ্রহ করে পররাষ্ট্র মন্ত্রণালয়ের মাধ্যমে জাতিসংঘের কাছে পাঠানো হয়।
সংবাদের বিভাগসমূহ
জাগো নিউজ জাতীয় ও আন্তর্জাতিকসহ বিভিন্ন বিভাগে সংবাদ প্রকাশ করে তার মধ্যে উল্লেখযোগ্য হল, জাতীয়, রাজনীতি, অর্থনীতি, দেশজুড়ে, আন্তর্জাতিক, খেলাধুলা, বিনোদন, লাইফস্টাইল, তথ্যপ্রযুক্তি, কৃষি, জবস ও সাহিত্য।
মিডিয়া কাপ
গণমাধ্যম কর্মীদের নিয়ে জাগো নিউজ ২০১৬ সালের ১০ ডিসেম্বর ঢাকার মওলানা ভাসানী হকি স্টেডিয়ামে ‘জাগো নিউজ-ডিএসইসি মিডিয়া কাপ’ নামে একটি ক্রিকেট টুর্নামেন্টের আয়োজন করে। টুর্নামেন্টে অংশগ্রহণকারী গণমাধ্যমগুলো ছিল: বাংলাদেশ প্রতিদিন, আলোকিত বাংলাদেশ, দি ইন্ডিপেনডেন্ট, বাসস, বাংলানিউজ২৪.কম, যমুনা টিভি, দৈনিক যায়যায়দিন, দৈনিক জনকণ্ঠ, জাগোনিউজ, দৈনিক যুগান্তর, এটিএন নিউজ, করতোয়া, নওরোজ, দ্য ডেইলি অবজার্ভার, দৈনিক প্রথম আলো, দৈনিক ইনকিলাব, দৈনিক নয়া দিগন্ত, আরটিভি, দৈনিক সংবাদ, দৈনিক সংগ্রাম, দৈনিক সমকাল, দৈনিক সকালের খবর, দৈনিক মানবকণ্ঠ, চ্যানেল২৪, জিটিভি, বণিক বার্তা, দৈনিক ভোরের কাগজ, দৈনিক ইত্তেফাক, আমাদের সময়, ডিবিসি নিউজ, একাত্তর টিভি ও মোহনা টিভি।
জয়াগ ইউনিয়ন
জয়াগ বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
আয়তন
জয়াগ ইউনিয়নের আয়তন ২০.৫৩ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী জয়াগ ইউনিয়নের জনসংখ্যা ৩৩,৫৫৮ জন।
অবস্থান ও সীমানা
সোনাইমুড়ি উপজেলার উত্তর-পশ্চিমাংশে জয়াগ ইউনিয়নের অবস্থান। এ ইউনিয়নের পূর্বে নদনা ইউনিয়ন, দক্ষিণে দেওটি ইউনিয়ন, পশ্চিমে চাটখিল উপজেলার পাঁচগাঁও ইউনিয়ন, উত্তর-পশ্চিমে চাটখিল উপজেলার মোহাম্মদপুর ইউনিয়ন এবং উত্তর-পূর্বে কুমিল্লা জেলার মনোহরগঞ্জ উপজেলার সরসপুর ইউনিয়ন অবস্থিত।
শিক্ষা ব্যবস্থা
২০১১ সালের আদমশুমারি অনুযায়ী জয়াগ ইউনিয়নের স্বাক্ষরতার হার ৬২.৬%। এ ইউনিয়নে ১টি কলেজ এবং ১৫টি প্রাথমিক বিদ্যালয় রয়েছে।
শিক্ষা প্রতিষ্ঠান
কলেজ
প্রাথমিক বিদ্যালয়
উল্লেখযোগ্য ব্যক্তি
সাবেক সচিব, পল্লী উন্নয়ন ও সমবায় বিভাগ
যোগাযোগ ব্যবস্থা
নোয়াখালী জেলার মাইজদী কোর্ট হতে সোনাইমুড়ীগামী যেকোন বাস সার্ভিস, সিএনজি কিংবা অটোরিক্সা যোগে জয়াগ বাজার নামলেই ইউপি কমপ্লেক্স দেখা যাবে।
খাল ও নদী
খাল ও নদীর তালিকা
জনপ্রতিনিধি
বর্তমান পরিষদ
ভগদত্ত
রাজা ভগদত্তের শাসনামল
মহাভারত সময়কালে যখন দেব-বর্মণ বংশের ত্রান্তিক রাজা নরকাসুর কামরূপ রাজ্যের সিংহাসনে অধিষ্ঠিত ছিলেন, ঐ সময় প্রাচীন গুজরাতে শ্রীকৃষ্ণ দ্বারকা নামে রাজ্য প্রতিষ্টিত করেন। তৎকালে কামরূপ রাজা নরকাসুরের মানবতা বিরোধী বিভিন্ন কার্যকলাপে শ্রীকৃষ্ণ অতিষ্ঠ হয়ে নরকাসুরকে হত্যা করেন এবং কামরূপের যুবরাজ ভগদত্তকে সিংহাসনে প্রতিষ্টিত করেন । রাজা ভগদত্তের শাসনামলে সিলেট বিভাগের হবিগঞ্জ ও সুনামগঞ্জ জেলাধীন লাউড় পর্বতে তার একটি শাখা রাজধানী ছিল। যার ভগ্নাবশেষ আজও অত্র অঞ্চলে বিদ্যমান। রাজা ভগদত্ত ব্রাহ্মণ ভক্ত ছিলেন। তিনি প্রজারঞ্জক ও ন্যায়পরায়ণ রাজা হিসেবে আখ্যাত। তার শাসনামলে কামরুপ রাজ্যের লাউড়াংশের অনেক উন্নয়নের কথা শোনা যায়। দৈবশক্তির রথ ছিলো তার রাজ্য ভ্রমনের প্রধান বাহন। তিনি দিনারপুর থেকে লাউড়, সেখান থেকে গৌড় পর্যন্ত খেয়া নায়েও চলা-ফেরা করতেন। কারণ তার সময়ে প্রাচীন শ্রীহট্টের এই অঞ্চলগুলোর নিম্নাংশ বেশীরভাগ সাগর গর্ভে নিমজ্জিত ছিল। মহাভারত সময়ে ১২ দিন যুদ্ধ করার পর অর্জুন কর্তৃক নিহত হন।
মহাভারতের সমরে রাজা ভগদত্ত
মহাভারতের যুদ্ধে মহারাজ ভগদত্ত হস্তিনাপুরের সঙ্গে সম্পর্কের ঘনিষ্ঠতার কারণে অধার্মিক দুর্যোধনের পক্ষ থেকে অস্ত্র ধারণ করতে বাধ্য হন । যুদ্ধে দ্বাদশ দিনে গাণ্ডীবধারী অর্জুনের হাতে তার মৃত্যু হয় ।
মারাওয়ারা জেলা
মারাওয়ারা জেলা এছাড়াও মানাওয়ারা নামেও পরিচিত مره وره or منوره in পশতু এবং ফার্সি আফগানিস্তানের কুনার প্রদেশের ১৫টি জেলার মধ্যে অন্যতম একটি জেলা। ভৌগোলিক অবস্থান অনুযায়ী জেলাটির সীমানা সাকানে জেলা পশ্চিমে, আসাদাবাদ জেলা পশ্চিমে এবং উত্তরপশ্চিম এবং দাঙ্গাম জেলা উত্তরপূর্বে ঘিরে রেখেছে। মারাওয়ারা জেলার সঠিক পরিসংখ্যান অজানা হলেও সরকারী পরিসংখ্যান অনুযায়ী এখানকার আনুমানিক জনসংখ্যা প্রায় ১০০,৫০০ জন। যার মধ্যে থেকে প্রায় সকলেই পশতু সম্প্রদাায়ের। মারাওয়ারা গ্রামটি জেলাটির কেন্দ্রস্থলে অবস্থিত এবং এটি মুলত পশ্চিম অঞ্চলে অবস্থান করছে।
দেওয়ান রবীন্দ্রনাথ সোনি
দেওয়ান রবীন্দ্রনাথ সোনি হচ্ছেন ভারতীয় সেনাবাহিনীর একজন অবসরপ্রাপ্ত জেনারেল। ১৯৭৯ সালে সাঁজোয়া রেজিমেন্টে কমিশন পাওয়া জেনারেল রবীন্দ্রনাথ ২০১৭ সালের ১ ডিসেম্বর ভারতীয় সেনাবাহিনীর দক্ষিণাঞ্চলীয় কমান্ডের অধিনায়ক হন এবং ৩০ সেপ্টেম্বর ২০১৮ তারিখে অবসরে যান। জেনারেল পি এম হরিযের স্থলাভিষিক্ত হয়েছিলেন তিনি এবং জেনারেল সতীন্দ্র কুমার সৈনি জেনারেল রবীন্দ্রনাথের অবসর প্রস্তুতিমূলক ছুটিতে গমনের দিনে দক্ষিণাঞ্চলীয় কমান্ডের দায়িত্ব গ্রহণ করেন।
শিক্ষা এবং ব্যক্তিগত জীবন
রবীন্দ্রনাথ রাষ্ট্রীয় প্রতিরক্ষা মহাবিদ্যালয় এবং ভারতীয় সামরিক একাডেমীতে পড়তেন। উচ্চতর প্রশিক্ষণ তিনি স্টাফ কলেজ, ওয়েলিংটন (তামিলনাড়ু) এবং আর্মি ওয়ার কলেজ, মহোও সেনানিবাস থেকে নিয়েছেন।